Henning Hauger

Henning Hauger (født 17. juli 1985) er en norsk fotballspiller og fotballeder som spiller for Bærum Sportsklubb. Han er også sportslig leder for Bærums ungdomsavdeling.

Han debuterte i Tippeligaen for Stabæk i 2003, og ble fast på laget i 2005, da Stabæk rykket opp igjen etter én sesong i 1. divisjon. Han er bror til tidligere Stabæk-spiller Andreas Hauger.

Tidligere karriere 
Hauger startet sin karriere som guttespiller i Stabæk Fotball og Stabæk Bandy. Det var først bandygutta han så opp til, men da hans seks år eldre bror, Andreas Hauger spilte seg inn på A-laget til Stabæk fotball, valgte han å satse på det samme. I 2002 ble han tatt opp i A-stallen til Stabæk, og et år senere fikk han sin debut som innbytter. I 2004 ble det enda flere kamper, da han kom inn som innbytter i tolv kamper, og scoret sitt første og andre mål. I denne perioden var Hauger først og fremst sett på som en offensiv midtbanespiller, og ble kjent i Stabæk-miljøet som gutten med Norges beste førstetouch. Han noterte seg for åtte mål frem til Jan Jönsson tok over roret, og han ble omskolert til defensiv midtbanespiller. Han forlot moderklubben sin til fordel for Hannover i 2011, men ble tatt farvel med som en helt i Stabæk, og fikk hedersordene; Henning Hauger er en helt spesiell spiller for Stabæk. I tillegg til å ALDRI ha mistet ballen én eneste gang i hele sin Stabæk-karrière, så er han bokstavelig talt født inn i klubben, med hele familien som har spilt bandy og fotball i en evighet for Stabæk.

Hannover 96 
Stabæk ble den 1. juli 2011 enig med Hannover 96 om en overgang på 3.5 millioner kr for Hauger. Han debuterte som innbytter  den 6. august mot TSG Hoffenheim

Hauger for landslaget 
Hauger har spilt over 40 aldersbestemte landskamper, og ble 18. januar 2006 tatt ut i  tropp til treningskampene mot USA og Mexico. I kvalifiseringen til VM i 2010 ble han tatt ut hyppig i landslagstroppen, og startet også hjemmekampen mot Nederland 15. oktober 2008. Etter at Egil Olsen tok over landslaget i 2009 fikk Hauger i økende grad tillit, og han startet både bortekampen mot Nederland 10. juni, og hjemmekampen mot Makedonia 9. september, samt privatlandskampen mot Sør-Afrika 10. oktober. Gradvis etablerte Hauger seg som et fast innslag på landslaget.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Stabæk Fotball
Fotballspillere for Hannoverscher SV 1896
Fotballspillere for Lillestrøm SK
Fotballspillere for IF Elfsborg
Fotballspillere for Strømsgodset TF
Fotballspillere for Bærum SK
Norske fotballspillere i Tyskland
Norske fotballspillere i Sverige
Personer fra Bærum kommune
Fødsler i 1985